《江村荷恩放回呈伯顺奉常启泰征君》
明代·茅元仪

追锋车上雪皑皑，犹似当时特召来。
分死只如辽左去，重苏犹得故人哀。
余生羞过荆轲里，退士何心乐毅台。
但负圣明兼负友，鸿飞天外尚徘徊。

作者简介：湖州府归安人，字止生，号石民。茅坤孙。好谈兵，天启初，为孙承宗幕僚。崇祯初，上《武备志》，为翰林待诏。后任副总兵，守觉华岛，旋以兵变论戍漳浦。边事急，再请募死士勤王，权臣不许，悲愤纵酒卒。有《暇老斋笔记》、《野航史话》、《石民集》等，所辑《武备志》网罗历代军事著作，附有大量插图，尤具资料价值。